[image: image1.jpg]



Rekonštrukcia mosta cez rieku Ondava medzi obcami Kladzany a Hencovce

Dokumentácia na stavebné povolenie (DSP)

TECHNICKÁ sPRÁVA

1. úvod
Dopravno-inžinierske opatrenie je spracované pre dočasnú reguláciu cestnej premávky po dobu rekonštrukcie mosta „Kladzany“ na ceste medzi obcami Kladzany a Hencovce cez rieku Ondava v obci Kladzany. Pred realizáciou stavených prác bude dopravnými značkami vyznačená obchádzková trasa na prevedenie premávky mimo rekonštruovaný mostný objekt.
Dopravno-inžinierske opatrenie je navrhnuté tak pre vozidlá do 3,5 tony ako aj vozidlá nad 3,5 tony. Vozidlá budú pred uzávierkou úseku odklonené na obchádzkovú trasu vedenú po ceste I/15 cez Sedliská, alebo po ceste I/18 cez Nižný Hrabovec a následne po ceste II/554 do Kladzian.
Dočasné dopravné riešenia budú platiť počas stavby od zahájenia rekonštrukcie až do doby ukončenia rekonštrukcie mosta a plynulé obnovenie dopravy v rekonštruovanom úseku cesty.
Po ukončení rekonštrukcie bude realizované trvalé dopravné značenie. 
Navrhované riešenie bolo prerokované a odsúhlasené OR PZ Vranov nad Topľou. 
2. Dopravno-inžinierske opatrenia

Vedenie premávky smerom od Majeroviec na obce Kladzany bude usmernené dočasným dopravným značením po ceste I/15 smerom na Sedliská, následne bude obchádzková trasa vedená po ceste II/554 do obce Kladzany. Z obce Hencovce bude premávka smerom do Kladzian usmernená cez obec Nižný Hrabovec po ceste I/18 a následne na cestu II/554 cez Kučín do Kladzian.
Dĺžka obchádzky bude z Majeroviec do Kladzian približne 6,9 km a z Hencoviec do Kladzian približne 9,7 km.
Technické riešenie dočasného dopravného značenia je zrejmé v prílohe C.2 - 2 Dočasné dopravné značenie. 
Technické riešenie trvalého dopravného značenia je zrejmé v prílohe C.2 – 3 Trvalé dopravné značenie.   
2.1 Zvislé dopravné značenie
Umiestnenie dopravných značiek bude prevedené v súlade s platnými normami a predpismi a s ohľadom na konkrétne podmienky na mieste. Dopravné značky  budú prevedené v retroreflexnej úprave. Prenosné dopravné značenie bude umiestnené na červeno-bielych nosičoch s podstavcom zabezpečeným proti preklopeniu vplyvom nepriaznivých poveternostných podmienok. Prenosné dopravné značenie svojím umiestnením nebude ohrozovať bezpečnosť cestnej premávky. V mieste za smerovacími doskami bude pre zaistenie bezpečnosti pracovného priestoru a neočakávaného vjazdu vozidiel do pracovného priestoru v jazdnom pruhu osadené betónové zvodidlo v šírke oboch jazdných pruhov. 
2.2 Vodorovné dopravné značenie

Vodorovné dopravné značenie bude nanesené v súlade s platnými predpismi a požiadavkami na trvalé VDZ. 
3. trvalé dopravné značenie
3.1 Zvislé dopravné značenie

Zámerom objednávateľa stavby je, aby bolo obmedzené používanie nového premostenia pre ťažkú nákladnú, predovšetkým kamiónovú dopravu. Z tohto dôvodu bola zachovaná pôvodná dopravná koncepcia v úseku premostenia, t.j. v úseku mosta bude ponechaná jednopruhová komunikácia kategórie MO 4,25 a funkčnej triedy C3. Vozidlá v smere od Majeroviec budú dávať prednosť vozidlám prichádzajúcim z Kladzian. 
Z uvedeného dôvodu je smere Hencovce - Kladzany pred mostom osadená zvislá dopravná značka prednosť protiidúcich vozidiel a v smere opačnom, Kladzany – Hencovce je osadená zvislá dopravná značka prednosť pred protiidúcimi vozidlami. Z oboch strán pred mostným objektom je osadená zvislá dopravná značka zúžená vozovka z oboch strán, ktorá upozorňuje na zúženie vozovky na mostnom objekte.
3.2 Vodorovné dopravné značenie

V rámci stavby bude realizované trvalé VDZ. 

Trvalé VDZ je zrejmé z časti C.2 - 3 Trvalé dopravné značenie. 
3.3 Zoznam použitého dopravného značenia
3.3.1 Zoznam použitých dočasných zvislých značiek
Použitie dočasných dopravných značiek po dobu rekonštrukcie cesty:

	Číslo značky
	Názov značky
	    ks

	IP 4
	Slepá cesta
	2

	IP 30
	Zmena miestnej úpravy
	3

	IS 16
	Návesť pred obchádzkou (odklonom)
	3

	IS 25
	Smerová tabuľa na vyznačenie obchádzky
	2

	Z2a+B1+E12
	Zábrana na označenie uzávierky

Zákaz vjazdu všetkých vozidiel v oboch smeroch

Dodatková tabuľa s textom
	2


3.3.2 Zoznam použitých trvalých zvislých značiek
Použitie trvalých dopravných značiek :
	Číslo značky
	Názov značky
	    ks

	A 4a
	Zúžená vozovka z oboch strán
	2

	P 10
	Prednosť protiidúcich vozidiel
	1

	P 11
	Prednosť pred protiidúcimi vozidlami
	1

	
	
	


3.3.3 Zoznam trvalého vodorovného značenia
Použitie trvalého dopravného značenia :

· pozdĺžna čiara súvislá

V1a, š = 0,125 m, celková dĺ. 45  m

· vodiaca čiara prerušovaná
V4 0,5/0,5/0,25, celková dĺ. 12 m
· šikmé rovnobežné čiary

V13, celková plocha 15m2
4. záver

Návrh dopravného značenia bol vypracovaný podľa TP 069 „Použitie dopravných značiek a dopravných zariadení na označovanie pracovných miest“ vydané MDaV SR s účinnosťou od 15.11.2013, vyhlášky MV SR č. 9/2009 Z.z. a STN 018020. Po dokončení rekonštrukcie úseku cesty budú všetky dočasne umiestnené dopravné značky odstránené a bude realizované trvalé dopravné značenie.
V Košiciach, 03/2019

